Λευτέρης Σούμποτιτς

Ο **Λευτέρης Σούμποτιτς** (Slobodan Subotić), με το προσωνύμιο "Πίξι", είναι Ελληνοσλοβένος πρώην καλαθοσφαιριστής που η γιαγιά του ήταν Μικρασιάτισσα από την Παλαιά Κοκκινιά, όπου γεννήθηκε η μητέρα του. Γεννημένος στις 15 Αυγούστου 1956 στην πόλη Herceg Novi του Μαυροβουνίου. Σήμερα ασχολείται με την προπονητική. Θεωρείται ένας από τους σημαντικότερους καλαθοσφαιριστές και προπονητές στην ιστορία του ελληνικού μπάσκετ.

## Καριέρα αθλητή
Από τα δέκα του χρόνια συμμετείχε στην ομάδα της Ολύμπια Λουμπλιάνας με την οποία αγωνίστηκε έως το 1986 όταν και αποκτήθηκε από τον Άρη. Υπήρξε ικανός σουτέρ και σημείωνε τους περισότερους πόντους με σουτ τριών πόντων. Αγωνιζόταν ως σμολ φόργουορντ. Με την ομάδα του Άρη είχε μια πλούσια καριέρα σε τίτλους καθώς κατέκτησε 5 πρωταθλήματα Ελλάδας (1987, 1988, 1989, 1990, 1991) και 5 κύπελλα Ελλάδας (1987, 1988, 1989, 1990, 1992) ενώ αγωνίστηκε και σε 2 φάιναλ φορ του Κυπέλλου Πρωταθλητριών το 1988 στη Γάνδη και το 1989 στο Μόναχο.

## Καριέρα προπονητή
Επιτυχημένη υπήρξε και η προπονητική του καριέρα καθώς εκτός από τίτλους κατάφερε να καθοδηγήσει τις πιο μεγάλες ελληνικές ομάδες. Ηρακλής (1994-95), ΑΕΚ (1995-96), Άρης (1996-97), Παναθηναϊκός (1997-1999), Πανιώνιος (2000-2001), ΠΑΟΚ (2001), Ολυμπιακός (2002-2003) είναι οι ελληνικές ομάδες που υπήρξε προπονητής. Με τον Παναθηναϊκό κατέκτησε 2 πρωταθλήματα Ελλάδας (1998, 1999), με τον Ολυμπιακό 1 κύπελλο Ελλάδας (2002), ενώ με τον Άρη αναδείχθηκε Κυπελλούχος Κόρατς το 1997. Το 1995 οδήγησε τον Ηρακλή στην 3η θέση του ελληνικού πρωταθλήματος και στην τετράδα του Ευρωπαϊκού Κυπέλλου. Υπήρξε επίσης προπονητής της Εθνικής Σλοβενίας.

Στις 14 Φεβρουαρίου 2011 ανακοινώθηκε από την Κ.Α.Ε. Άρης πως νέος της προπονητής θα είναι ο Σούμποτιτς μέχρι το τέλος της αγωνιστικής περιόδου, αντικαθιστώντας τον Σάρον Ντρούκερ.

Έχει υπάρξει προπονητής της Εθνικής Σλοβενίας.

Έχει κατακτήσει τίτλους με την Αλ Ριγάντι στο Λίβανο, έχει επίσης εργαστεί στην Εθνική Λιβάνου, την Τσιμπόνα, την Μπουντούσνοστ, και στην Αφρικέν Τυνησίας.

Το 2021 ήταν τεχνικός διευθυντής των Εθνικών Ομάδων της Ακτής Ελεφαντοστού, όταν η εθνική ομάδα ανδρών κατέκτησε το ασημένιο μετάλλιο στο Αφρομπάσκετ 2021.

## Οικογένεια
Ο γιός του Λεόν Σούμποτιτς, ασχολείται επίσης με την προπονητική καλαθοσφαίρισης και έχει κατακτήσει τίτλους ως βοηθός προπονητή.

## Τίτλοι και διακρίσεις
### Ως αθλητής
* 5 Πρωταθλήματα Ελλάδας, με τον Άρη: 1986–87, 1987–88, 1988–89, 1989–90, 1990–91
* 5 Κύπελλα Ελλάδας, με τον Άρη: 1987, 1988, 1989, 1990, 1992

### Ως πρώτος προπονητής
* 1 Κύπελλο Κόρατς, με τον Άρη: 1997
* 2 Πρωταθλήματα Ελλάδας, με τον Παναθηναϊκό: 1997-98, 1998-99
* 1 Κύπελλο Ελλάδας, με τον Ολυμπιακό: 2002
* 3 Πρωταθλήματα Λιβάνου, με την Αλ Ριγιάντι: 2013-14, 2014-15, 2015-16

## Παραπομπές


## Εξωτερικοί σύνδεσμοι
* Καριέρα καλαθοσφαιριστή basketpedya.com
* Καριέρα καλαθοσφαιριστή basketpedya.com 

Κατηγορία:Έλληνες καλαθοσφαιριστές
Κατηγορία:Σλοβένοι καλαθοσφαιριστές
Κατηγορία:Γιουγκοσλάβοι καλαθοσφαιριστές
Κατηγορία:Έλληνες προπονητές καλαθοσφαίρισης
Κατηγορία:Σλοβένοι προπονητές καλαθοσφαίρισης
Κατηγορία:Γιουγκοσλάβοι προπονητές καλαθοσφαίρισης
Κατηγορία:Καλαθοσφαιριστές Ολύμπια Λιουμπλιάνας
Κατηγορία:Σλοβένοι σερβικής καταγωγής
Κατηγορία:Καλαθοσφαιριστές Άρη Θεσσαλονίκης
Κατηγορία:Προπονητές καλαθοσφαίρισης Ηρακλή Θεσσαλονίκης
Κατηγορία:Προπονητές καλαθοσφαίρισης ΑΕΚ
Κατηγορία:Προπονητές καλαθοσφαίρισης Άρη Θεσσαλονίκης
Κατηγορία:Προπονητές καλαθοσφαίρισης Παναθηναϊκού
Κατηγορία:Προπονητές καλαθοσφαίρισης Πανιωνίου
Κατηγορία:Προπονητές καλαθοσφαίρισης ΠαναθηναϊκούΚ
Κατηγορία:Προπονητές καλαθοσφαίρισης ιταλικών συλλόγων
Κατηγορία:Προπονητές καλαθοσφαίρισης κροατικών συλλόγων
Κατηγορία:Προπονητές καλαθοσφαίρισης λιβανέζικων συλλόγων
Κατηγορία:Προπονητές καλαθοσφαίρισης Ολυμπιακού Πειραιώς
Κατηγορία:Ξένοι καλαθοσφαιριστές στην Ελλάδα
Κατηγορία:Έλληνες προπονητές καλαθοσφαίρισης στο εξωτερικό